
Referat de aprobare
la proiectul de hotărâre privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita


Prezentul referat de aprobare are la bază prevederile art. 6 alin. 3 și art. 30 alin. 1-2 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita.
Consiliul local are inițiativă și hotărește, în condițiile legii, în toate problemele de interes local, având și atribuții privind administrarea domeniului public și privat. În exercitarea acestor atribuții autoritatea locală hotărăște vânzarea bunurilor proprietate privată al municipiului.
Prețurile de vânzare au fost negociate de o comisie de negociere constituit prin dispoziția primarului, având la bază HCL nr. 86 din 29.05.2017, prin care s-au desemnat reprezentanții consiliului local în această comisie. Numirea acestora a fost stabilit pe durata mandatului de consilier local iar în urma alegerilor locale din 27 septembrie 2020 s-a schimbat componența consiliului local, motiv pentru care consider că se impune numirea unor noi consilieri locali în comisia de negociere. Având în vedere intenția de achiziție de terenuri pentru municipalitate în vederea realizării investițiilor cum ar fi parcul industrial sau alte terenuri necesare pentru proiecte de dezvoltare  propun ca membrii acestei comisii să aibă atribuții și pentru negocierea prețului în cazul achiziționării imobilelor de la persoane fizica sau juridice pentru municipiul Marghita.
  	Având în vedere cele prezentate, în baza art. 136 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, vă rog să analizați proiectul privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita.

